Edda Björgvinsdóttir

Guðbjörg Edda Björgvinsdóttir (f. 13. september 1952) er íslensk leikkona og handritshöfundur. Hún hefur leikið í ýmsum kvikmyndum og þáttum en einna þekktust er hún fyrir hlutverk sitt í kvikmyndinni Stellu í orlofi.

 Ævi 
Edda fæddist í Reykjavík og foreldrar hennar eru Margrét Kristinsdóttir sjúkraliði (1930-2012) og Björgvin Friðgeir Magnússon (f. 1923) skólastjóri. Edda var gift Gísla Rúnar Jónssyni leikara og eignuðust þau tvo syni, Björgvin Franz Gíslason og Róbert Ólíver Gíslason sem báðir eru leikarar. Edda á einnig tvær dætur af fyrra sambandi, Evu Dögg og Margréti Ýrr Sigurgeirsdætur.Pétur Ástvaldsson, Samtíðarmenn A-Í  bls. 150-151, (Reykjavík, 2003)

Edda lauk stúdentsprófi frá Menntaskólanum við Hamrahlíð árið 1972 og útskrifaðist sem leikari frá Leiklistarskóla Íslands árið 1978. Hún lauk MA námi í menningarstjórnun frá Háskólanum á Bifröst árið 2013 og stundaði diplómanám í jákvæðri sálfræði í Háskóla Íslands 2014-2015.Leikhusid.is, „Edda Björgvinsdóttir“ (skoðað 6. febrúar 2021) Hún hefur starfað sem leikari hjá Þjóðleikhúsinu, Leikfélagi Reykjavíkur, Leikfélagi Akureyrar, Alþýðuleikhúsinu, Hinu leikhúsinu, Gríniðjunni auk fjölda leikhópa. Hún hefur einnig leikið í fjölda sjónvarpsþátta, kvikmynda og í fjölmörgum áramótaskaupum og starfað sem fararstjóri og fyrirlesari,Mbl.is, „Edda Björgvinsdóttir borgarlistamaður Reykjavíkur 2018“ (skoðað 6. febrúar 2021) setið í umferðarnefnd Reykjavíkur fyrir Kvennalistann frá 1982-1983, verið stundakennari við Háskólann á Bifröst og er meðhöfundur fjölda skemmtiþátta fyrir útvarp og sjónvarp.

 Viðurkenningar 
Árið 2018 hlaut hún Edduverðlaunin fyrir hlutverk sitt í kvikmyndinni Undir trénu, var borgarlistamaður Reykjavíkur sama ár og hlaut þá einnig riddarakross Hinnar íslensku fálkaorðu.

 Ferill í kvikmyndum og sjónvarpsþáttum 
ÁrKvikmynd/þátturHlutverkAthugasemdir og verðlaun1978Áramótaskaup1981Áramótaskaup1982Áramótaskaup1983Áramótaskaup1984Hrafninn flýgur 1984Gullsandur1984Gullna hliðið (sjónvarpsmynd)1985Fastir liðir eins og venjulega (sjónvarpsþættir)1986Ást í kjörbúð (sjónvarpsmynd)1986Stella í orlofiStella Löve1986Heilsubælið (sjónvarpsþættir)1989Áramótaskaup1990Áramótaskaup1991Hvítí víkingurinnBergþóra1992Karlakórinn Hekla1992Áramótaskaup1993Hin helgu vé1993Áramótaskaup1994Áramótaskaup1997Perlur og svínMarta2000Áramótaskaup2001VilliljósHanna2002Stella í framboðiStella Löve2005Áramótaskaup2007Áramótaskaup2013Þetta reddast2014Áramótaskaup2017Undir trénuIngaEdduverðlaun 2018Lof mér að fallaGeðlæknir2018Venjulegt fólk (sjónvarpsþættir)2020Amma Hófí

Flokkur:Íslenskar leikkonur

 Tilvísanir 
Flokkur:Íslenskar leikkonur
Flokkur:Fólk fætt árið 1952
Flokkur:Íslenskir gamanleikarar
Flokkur:Handhafar riddarakross Hinnar íslensku fálkaorðu
Flokkur:Stúdentar úr Menntaskólanum við Hamrahlíð